Emme Kita on lastekasvatamise ülesandega edukalt maha saanud ja teda on kodu ka ootamas, aga steriliseerimisega tuleb veel natuke oodata. Nimelt ei taha tema tissid kohe mitte kuidagi normaalsuurusesse tagasi tõmbuda. Ikka on osa neist suured ja paistes. Kita kannatlikkus on jalustrabav, sest iga naisinimene teab liigagi  hästi, mida tähendavad paistes piimanäärmed. Loodus on aga parasjagu alatu küll, sest niipea kui pojad ära läksid algas tal jooksukas, õnneks mitte küll pikalt - vaene looma kui ta tänaval oleks olnud. Ise imetamisest kõhn nagu taputeivas, aga juba annab loodus piitsa: paljune! Sellest ringist saame me igatahes välja.